Môže Prothiaden 75mg zhoršiť dieťaťu hlavové bolesti?
Dobrý deň, môže Prothiaden 75mg pol tabletky večer zhoršiť dieťaťu problémy z dlhodobými bolesťami hlavy, pre ktoré tento liek začalo užívať? Aká by bola vhodná náhrada za tento liek? Ďakujem za odpoveď.
Dobrý deň,
ďakujeme za Vašu otázku.
Liek Prothiaden patrí medzi tricyklické antidepresíva, ktorého liečebný účinok nastupuje obvykle za 1 - 2 týždne, môže sa však prejaviť neskôr, niekedy až za 6 týždňov. Nežiaduce reakcie je však možné zaznamenať už po prvých dávkach. Vzhľadom na to, že liečba je aktuálne pod lekárskym dohľadom, nedostatočný účinok v liečbe či výskyt akýchkoľvek ťažkostí spojených s liečbou je potrebné konzultovať prednostne s ošetrujúcim lekárom. Ten na základe dôkladného vyšetrenia zhodnotí účinnosť liečby a rozhodne o ďalšom liečebnom postupe.
S účinnou látkou dosulepín, ktorá je prítomná v lieku Prothiaden, nie je registrovaný žiadny humánny liek. Keďže sa jedná o lieky viazané na lekársky predpis, o vhodnej alternatívnej liečbe musí rozhodnúť predpisujúci lekár, ktorému je známy zdravotný stav Vášho dieťaťa.
Prajem všetko dobré.
S pozdravom
Mgr. Emma Halás Haluščíková